2. ΠΡΟΕΔΡΙΚΟΝ ΔΙΑΤΑΓΜΑ της 21 Ιουν./29 Αυγ. 1928 Περί καθορισμού του τύπου των αδειών εξασκήσεως επαγγέλματος οινολόγου. Έχοντες υπ’ όψει το άρθρ. 8 του από 13 Νοεμ. 1927 Ν.Δ/τος, κυρωθέντος δια του Νόμ. 3501, απεφασίσαμεν και διατάσσομεν: Άρθρ.1.-1.Ο τύπος των παρά του Υπουργείου της Γεωργίας χορηγουμένων εντύπων αδειών εξασκήσεως επαγγέλματος οινολόγου ορίζεται ως κάτωθι: Υπουργείον Γεωργίας Αριθ.  ….. Άδεια εξασκήσεως επαγγέλματος οινολόγου Έχοντες υπ’ όψει τον Νόμ. 3501, χορηγούμεν εις τον κ….., υποστάντα ευδοκίμως την κεκανονισμένην δοκιμασίαν, άδειαν εξασκήσεως επαγγέλματος οινολόγου. Η χρήσις της παρούσης αδείας συνεπάγεται την υποχρέωσιν διατηρήσεως μονίμου οινολογικού εργαστηρίου εν τινι τόπω. Εν Αθήναις τη ……..19.. Ο Υπουργός Ο Πρόεδρος της επιτροπής 2.Δια τους δυνάμει του άρθρ. 17 του Ν.Δ/τος τυχόντας αδειών άνευ δοκιμασίας η φράσις «υποστάντας ευδοκίμως την κεκανονισμένην δοκιμασίαν» αντικαθίσταται εις τον ως άνω τύπον δια της «κεκτημένον τα κατά νόμον προσόντα». Άρθρ.2.-Μετά της κατά το προηγούμενον άρθρον εντύπου αδείας χορηγείται και δελτίον ταυτότητος, υπογραφόμενον παρά του διευθυντού της γεωργίας και φέρον την σφραγίδα του Υπουργείου επί της φωτογραφίας του δικαιούχου. Άρθρ.3.-Αι μέχρι τούδε χορηγηθείσαι άδειαι εξασκήσεως επαγγέλματος θέλουσιν ανταλλαγή δια των ανωτέρω, το βραδύτερον μέχρι της 31 Δεκ. 1928. 